Robin Bengtsson (Svenljunga, 1990. április 27. –) svéd énekes. A svéd "Idol" című tehetségkutató műsor ötödik szériájának a harmadik helyezettje. 2016-ban indult az Eurovíziós Dalfesztiválra kijutásért a svéd nemzeti döntőben, a Melodifestivalenben. "Constellation Prize" című dalával az 5. helyezett lett 83 ponttal. 2017-ben újra indult a versenyen az "I Can’t Go On" című dalával. A verseny Robin győzelmével záródott, így ő képviselte Svédországot a 2017-es Eurovíziós Dalfesztiválon Kijevben. A döntőben 344 pontot gyűjtött, így az 5. helyezést sikerült elérnie.